Էդուարդ Միրաքով

Էդուարդ Սերգեյի Միրաքով (Միրաքյան) , հայ ճարտարագետ-մեխանիկ, տնտեսական գիտությունների թեկնածու (1973), պրոֆեսոր (1991)։

Կենսագրություն 
Էդուարդ Միրաքովը ծնվել է Թիֆլիսում, 1930 թվականի սեպտեմբերի 24-ին։

1954 թվականին ավարտել է Վրաստանի պոլիտեխնիկական ինստիտուտը։ 1973-1987 թվականներին եղել է ԽՍՀՄ անասնապահության և կերարտադրության մեքենաշինության փոխնախարար, 1989-1995 թվականներին աշխատել է ՌԴ Ավտոմոբիլային և գյուղատնտեսական մեքենաշինության նախարարության որակավորման բարձրացման ինստիտուտում։

Պրոֆեսորի աշխատանքները վերաբերում են տրակտորային դիզելների առանցքակալների աշխատանքի հետազոտման և հուսալիության բարձրացման խնդիրներին։ Հեղինակ է ալյումինի հիմքով համաձուլվածքի գյուտի (1973)։ Եղել է ՌԴ արդյունաբերական ակադեմիայի անդամ (1992)։

Էդուարդ Միրաքովը մահացել է Կանադայի Օկավիլ քաղաքում, 2014 թվականի հոկտեմբերի 29-ին։

Մրցանակներ 
Լենինյան մրցանակ (1982)
Աշխատանքային կարմիր դրոշ շքանշան (2)։
ՌՍՖՍՀ Գերագույն խորհրդի նախագահության պատվավոր դիպլոմ

Ծանոթագրություններ

Արտաքին հղումներ 

Ճարտարագետներ ըստ ազգության
Հայ ճարտարագետներ
ՀԹՎ 2023 հոդվածներ